Primarul comunei Valea Nucarilor, Maria Lența constată nereguli în listele de susținători pentru propunerea legislativă a cetătenilor – Lege de revizuire a Constituției României publicată in Monitorul Oficial al României , partea I , nr.255 din 22 martie 2018, mai pe scurt, acea inițiativă numită generic #fără penali în funcții publice.

„Pe liste figurează o minoră, doi decedați, persoane cu CNP -uri eronate, două persoane figurează de două ori și cu semnături diferite, alte persoane cu nume sau prenume eronate” – ne-a declarat telefonic doamna primar din Valea Nucarilor. E drept, cei doi decedați semnaseră înainte de a deceda, dar ce ne facem cu persoana minoră care apare pe lista cu semnături, cu ceilalți care au CNP-ul, numele sau prenumele greșite, dar și cu cei care au semnat de două ori pe liste, de fiecare dată cu alt fel de semnătură.

Să fie acesta motivul atacului la adresa primăritei Maria Lența din data de 1 septembrie? Atac printr-o postare publică minciniasă cu scop de manipulare, urmată de comentarii publice si private cu caracter defăimător si amenințator asupra primăriței. Acuzația pleca de la acele liste, cum că primărița amenința oamenii din comună ca le taie pensiile dacă nu se retrag de pe liste. În mod total nejustificat si neadevărat autoarea postarii aduce si alte acuzații care provoacă un val de jigniri și amenințări, așa cum ne și declara la acea vreme doamna primar Lența.

„Vestea bună este că nu m-am lăsat intimidată de amenințari si am respectat prevederile legale in atestarea calitatii de cetățean cu drept de vot si a domiciliului susținătorilor de pe liste.”- a mai precizat primărița din Valea Nucarilor.

În susținerea celor afirmate mai sus, doamna primar ne-a pus la dispoziție și procesul verbal al faptelor constatate, urmând ca în cursul zilei de azi sa înainteze plangeri penale cetre Inspectoratul Județean de Poliție și către Parchetul de pe lângă Tribunalul Tulcea, pentru tragerea la răspundere a celor care au organizat această campanie pe raza comunei Valea Nucarilor.

497 SHARES Share Whatsapp Tweet

Vizualizări: 3409